Screenshot: Reddit

KORISNICI Reddita svakih par dana pronađu novi način da nekog šokiraju, uvrijede ili navedu na pokretanje kampanje za gašenje nekog foruma. Nešto slično dogodilo se i s r/CreepShots koji potiče korisnike da objavljuju fotografije žena koje ne znaju da ih netko fotografira.



Promicanje "skrivene kamere" na noge je podiglo velik broj onih koji smatraju da je poticanje ovakvog ponašanja nedopustivo i traže hitno gašenje.



Naravno, message boardovi su prepuni objava, a popularnost iz dana u dan raste. Međutim, kritičari tvrde da je najveći problem to da se u 40% slučajeva radi o maloljetnicama, a u velikom se broju slučajeva radi o fotografijama iz srednjih škola.

Tekst se nastavlja ispod oglasa





No, ni to nije kraj priče. Naime, "fotografi" daju korisne savjete kako dobiti što kvalitetnije "creep shotove".



"Ne budi nervozan. Ako si nervozan, isticat ćeš se. Ne zadržavaj se previše na jednom mjestu, fotografiraj i nastavi svojim putem. Ispast ćeš manji ljigavac ako imaš fotografije nečeg drugog osim dobrih ženskih guzica", napisao je jedan korisnik.



Reakcije na CreepShots uglavnom su negativne, a mnogi krivca pronalaze i u samom Redditu koji broji 35 milijuna korisnika. Neki idu toliko daleko pa tvrde da je Reddit postao leglo pedofila koji razmjenjuju fotografije. Nedavno se u medijima pojavila kampanja za micanje sadržaja perverznog profesora koji je objavljivao fotografije svojih učenica što je na slično ponašanje navelo i brojne srednjoškolce koji su počeli objavljivati fotografije svojih školskih kolegica.



Međutim, kritike dolaze i od strane korisnika Reddita koji tvrde da su ovakvi subredditi česta pojava.